《摘红英》
清代·朱祖谋

关云黑。边沙白。金仙一去无消息。谁家唱。筝弦响。

敕勒声声，月斜毡帐。

狂踪迹。无人识。行歌带索长安陌。高楼上。凭阑望。

皂雕没处，飞狐上党。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。